Pielikums Nr.1

Apstiprināts Dienvidkurzemes novada pašvaldības Pašvaldības īpašuma

atsavināšanas un izsoļu komisijas

07.12.2023. sēdē, prot.Nr. 79/2023- IAIKP 1.p.

**Izsoles noteikumi**

atsavināmam nekustamajam īpašumam

**Izsoles datums**: 2023.gada 19.decembrī plkst. 12.15

**Izsole notiek**: Dunikas un Rucavas pagastu apvienības pārvaldē, "Pagastmāja", Rucava, Rucavas pagasts, Dienvidkurzemes novads.

Izsole tiek rīkota saskaņā ar Publiskas personas mantas atsavināšanas likumu.

Izsoli organizē Dienvidkurzemes novada pašvaldības Pašvaldības īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

1. Informācija par atsavināmo nekustamo īpašumu

“Ēdnīca Bārta”, Bārtas pagasts, Dienvidkurzemes novads, kadastra Nr.6444 004 0242, reģistrēts Bārtas pagasta zemesgrāmatas nodalījumā Nr.100000707657.

Īpašums sastāv no zemes vienības ar kadastra apzīmējumu 6444 004 0242, kopējā platība 0,131 ha un būves (ēdnīca) ar kadastra apzīmējumu 6444 004 0242 001, ar kopējo platību 346,20 m².

Ēkas galvenais lietošanas veids ir vairumtirdzniecības un mazumtirdzniecības ēka (būves tips 12300101 Tirdzniecības ēka), un pašvaldība ierosina īpašumu atsavināt nosakot tās izmantošanu saimnieciskās darbības veikšanai pārtikas produktu un dzērienu ražošanas nozarē, kā papildus izmantošanas veidu nosakot saražotās produkcijas tirdzniecība.

Pirkuma maksa jāsamaksā 3 (trīs) gadu laikā no izsoles dienas.

Pircējs īpašumtiesības zemesgrāmatā var nostiprināt tikai pēc visas pirkuma summas nomaksas un citu līgumā noteikto saistību pilnīgas izpildes.

1. Izsoles veids, maksājumi un samaksas kārtība
   1. Izsoles veids- mutiska ar augšupejošu soli un ar pretendentu atlasi - saimnieciskās darbības veikšana pārtikas produktu un dzērienu ražošanas nozarē
   2. Maksāšanas līdzekļi par Objektu – 100 % *euro*
   3. Izsoles sākuma cena (nosacītā cena): **28 900 EUR** (divdesmit astoņi tūkstoši deviņi simti *euro*)
   4. Izsoles solis noteikts **2000 EUR** (divi tūkstoši *euro*)
   5. Izsoles nodrošinājums: **2890 EUR** (divi tūkstoši astoņi simti deviņdesmit *euro*) (10% apmērā no izsolāmā objekta sākuma cenas-nosacītās cenas)
   6. izsoles dalības maksu **50,00 EUR**, t.sk., PVN(piecdesmit *euro* un 00 centi)

Izsoles nodrošinājums un dalības maksa jāiemaksā Dienvidkurzemes novada pašvaldības kasē (norēķinoties ar bankas norēķinu karti) vai sekojošā kontā:

Dienvidkurzemes novada pašvaldība

Lielā iela 76, Grobiņa, Dienvidkurzemes novads, LV 3430

Reģ. Nr. 90000058625

AS “SWEDBANK”

Konta Nr. LV23HABA0551035168408

***Ar atzīmi:*** “Ēdnīca Bārta”, Bārtas pagasts, Dienvidkurzemes novads*, izsole.*

1. Izsoles subjekts
   1. Izsoles dalībnieki ir pretendenti – fiziskas un juridiskas personas-, kuras iemaksājušas 2.5. un 2.6.punktā norādītos maksājumus
   2. Pretendents 1 (viena) gada laikā no līguma noslēgšanas brīža  uzsāk saimniecisko darbību pārtikas produktu un dzērienu ražošanas nozarē un iesniedz Pārtikas uzņēmuma reģistrācijas apliecību (Pārtikas aprites uzraudzības likuma 5.pants)
   3. Izsoles pretendentu nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150,00 EUR (viens simts piecdesmit *euro* un 00 centi). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē.Kā arī izsoles pretendentam nedrīkst būt nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli un pašvaldības dome pēdējā gada laikā nav lauzusi jebkādu līgumu ar izsoles dalībnieku tā rīcības dēļ.
2. Izsoles pretendentu reģistrēšana
   1. Par izsoles dalībniekiem tiek reģistrētas fiziskas un juridiskas personas, iesniedzot pieteikumu (1.pielikums) un maksājumu dokumentus par drošības naudas un dalības maksas samaksu.
   2. Papildus iesniedzamie dokumenti:
      1. fiziskajai personai, ja to pārstāv cita persona,- notariāli apstiprināta pilnvara,
      2. juridiskajai personai, ja to nepārstāv tās amatpersona,- pilnvara pārstāvēt juridisko personu izsolē,
      3. juridiskas personas izpildinstitūcijas lēmums piedalīties izsolē,.
   3. Pieteikums un maksājuma dokumenti iesniedzami līdz 2023.gada 14.decembrim plkst. 17.00 pašvaldības jebkurā klientu apkalpošanas centrā vai elektroniski parakstīts iesūtāms e-pastā [izsoles@dkn.lv](mailto:izsoles@dkn.lv). Pretendenta pienākums ir pārliecināties par dokumenta saņemšanu, zvanot uz tālr.26262287 (G.Brūders)**.**
   4. Izsoles dalībniekus reģistrē izsoles dalībnieku sarakstā.
   5. Reģistrētam izsoles dalībniekam izsoles rīkotājs izsniedz reģistrācijas apliecību, kurā ir šādi rekvizīti
      1. dalībnieka kartes numurs;
      2. dalībnieka vārds, uzvārds vai juridiskas personas pilns nosaukums;
      3. izsoles vieta un laiks;
      4. atzīme par nodrošinājuma samaksu;
      5. atzīme par izsoles dalības maksu;
      6. izdošanas datums un izdevēja paraksts
   6. Izsoles dalībnieka reģistrācijas apliecība, elektroniski parakstīta, tiek nosūtīta uz norādīto izsoles dalībnieka e-pasta adresi.
   7. Reģistrācijai nodotie dokumenti dalībniekiem atpakaļ atdoti netiek
   8. Izsoles dalībnieks netiek reģistrēts:
      1. ja nav izpildīti visi šo noteikumu 4.1.punktā un 4.2.punktā minētie norādījumi;
      2. ja ir nodokļu parāds vai nenokārtotas saistības pret Dienvidkurzemes novada pašvaldību;
      3. ja nav iestājies vai ir beidzies izsoles dalībnieku reģistrācijas termiņš.

4.9. Izsoles rīkotājs nedrīkst izpaust jebkādas ziņas, kas saistītas ar izsoles dalībniekiem.

* 1. Izsoles dalībniekam ir tiesības pirms piedalīšanās izsolē apskatīt Objektu vai iepazīties ar tehniskajiem rādītājiem, iepriekš par to informējot pa tālr. 26651476(V.Lapuķe).

1. Izsoles norise

5.1. Pie ieejas izsoles telpās dalībnieks uzrāda reģistrācijas apliecību, uz kuras pamata viņam izsniedz izsoles dalībnieka reģistrācijas karti, kuras numurs atbilst izsoles dalībnieku sarakstā un reģistrācijas apliecībā ierakstītājam dalībnieka kartes numuram, kā arī uzrāda personas apliecinošu dokumentu vai pilnvarojumu.

5.2. Pirms izsoles sākšanas dalībnieki paraksta izsoles noteikumus.

5.3. Atklājot izsoli, izsoles vadītājs pārliecinās par solītāju ierašanos pēc iepriekš sastādīta saraksta. Pēc tam tiek paziņota Objekta pārdošanas nosacītā cena un summa, par kādu cena tiek paaugstināta ar katru nākamo solījumu.

5.4. Dalībniekiem solīšana atļauta tikai pa vienam izsoles solim. Izsoles dalībnieki solīšanas procesā paceļ savu reģistrācijas karti ar numuru. Katrs šāds solījums ir dalībnieka apliecinājums, ka viņš palielina Objekta izsolāmās mantas cenu par noteikto cenas pieauguma apmēru. Ja neviens no dalībniekiem augstāku cenu nepiedāvā, izsoles komisijas vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir pārdots personai, kas solījusi pēdējo augstāko cenu. Dalībnieku reģistrācijas numurs un solītā cena tiek ierakstīta izsoles dalībnieku sarakstā.

5.5. Izsoles Objekts tiek uzskatīts par nosolītu ar brīdi, kad izsoles vietā izsoles dalībnieks, kas solījis pēdējo augstāko cenu, nekavējoties ar parakstu izsoles dalībnieku sarakstā apliecina tajā norādītās cenas atbilstību nosolītajai cenai.

5.6. Izsoles dalībnieks, kurš Objektu nosolījis, bet neparakstās izsoles dalībnieku sarakstā, uzskatāms par atteikušos no nosolītās mantas. Šādā gadījumā izsoles komisijas vadītājs ir tiesīgs šo dalībnieku svītrot no dalībnieku saraksta un viņam netiek atmaksāts nodrošinājums.

5.7. Ja pēc tam izsolē ir palikuši vismaz divi izsoles dalībnieki, tad izdara attiecīgu ierakstu izsoles dalībnieku sarakstā un izsoli nekavējoties atkārto no viņu pēdējās nosolītās mantas cenas. Ja izsolē palicis tikai viens dalībnieks, tad Objektu piedāvā pirkt vienīgajam palikušajam dalībniekam bez solīšanas par šī dalībnieka pēdējo nosolīto Objekta cenu.

5.8. Dalībnieks, kurš nosolījis Objektu, raksta iesniegumu par pirkuma līguma slēgšanu, kurā norādīta maksāšanas kārtība un termiņi.

5.9. Ja uz izsoli ir reģistrējies viens dalībnieks, viņam ir tiesības nosolīt Objektu, pārsolot tā nosacīto cenu par vienu soli.

5.10. Ja vairāki izsoles dalībnieki nosola pēdējo augstāko cenu, tad par izsoles uzvarētāju atzīstams izsoles dalībnieks ar mazāko reģistrācijas kartītes kārtas numuru.

5.11. Ja pirmajā izsolē neviens nav pārsolījis izsoles sākumcenu, izsoli atzīst par nenotikušu un rīko otro izsoli ar augšupejošu soli.

5.12. Nodrošinājums tiek atmaksāts šādos gadījumos:

5.12.1. izsoles dalībniekiem, kuri piedalījušies izsolē, bet nav nosolījuši pārdodamo objektu;

5.12.2. ja izsole ir atzīta par spēkā neesošu rīkotāja vainas dēļ.

5.13. Dalībniekiem, kuri uz izsoli ir reģistrējušies, bet nav ieradušies, kā arī dalībniekiem, kuri uz izsoli ir ieradušies, bet neveic solīšanu vispār, nodrošinājums atmaksāts netiek. Izņēmums ir gadījumi, kad persona slimības, iepriekš negaidītas prombūtnes vai citu svarīgu iemeslu dēļ nevar piedalīties izsolē vai pilnvarot savā vietā citu personu. Iemesla svarīgumu nosaka izsoles rīkotājs pēc piestādītajiem attaisnojošajiem dokumentiem.

5.14. Dalībniekiem izsoles dalības maksa netiek atmaksāta.

5.15. Izsoles gaita tiek protokolēta.

1. Izsoles rezultātu apstiprināšana un līguma noslēgšana
   1. Izsoles rīkotājs 7 (septiņu) dienu laikā pēc izsoles apstiprina izsoles protokolu.
   2. Piedāvātā (nosolītā) augstākā summa jāsamaksā 2 (divu) nedēļu vai 3 (trīs) gadu laikā no izsoles dienas. Izsoles uzvarētājs samaksas termiņu norāda iesniegumā pēc objekta izsoles. Iemaksātā nodrošinājuma summa tiek ieskaitīta pirkuma summā.

Pārdodot Objektu uz nomaksu, 2 (divu) nedēļu laikā no izsoles dienas jāsamaksā avanss 10% apmērā no piedāvātās augstākās summas. Iemaksātā nodrošinājuma summa tiek ieskaitīta avansā.

Atlikusī Objekta pirkuma summa (90%) tiek sadalīta saskaņā ar nomaksas grafiku uz 3 (trīs) gadiem. Par atlikto maksājumu Pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

* 1. Izsoles rezultātus apstiprina Dienvidkurzemes novada pašvaldība kārtējā sēdē, ja 2 (divu) nedēļu laikā no izsoles dienas samaksāts avanss 10% apmērā vai veikta pilnīga samaksa.
  2. Nosolītājs 30 (trīsdesmit) dienu laikā pēc izsoles rezultātu apstiprināšanas paraksta pirkuma līgumu. No Dienvidkurzemes novada pašvaldības puses pirkuma līgumu paraksta priekšsēdētājs vai cita pašvaldības pilnvarota persona
  3. Ja Pircējs apņēmies norēķināties ar atlikto maksājumu, tad īpašuma tiesības uz Objektu Pircējam pāriet nostiprinājuma brīdī zemesgrāmatā. Nostiprinājuma lūgumu īpašuma tiesību reģistrēšanai zemesgrāmatā Dienvidkurzemes novada pašvaldība izsniedz Pircējam viena mēneša laikā pēc visu no Līguma izrietošo maksājumu samaksas
  4. Objekta reģistrāciju zemesgrāmatā pircējs veic patstāvīgi, kā arī sedz visus ar pārreģistrācijas procesu saistītos izdevumus un ar pirkšanas – pārdošanas darījumu saistītas valsts nodevas
  5. Nokavējot noteikto avansa maksājuma 2 (divu) nedēļu samaksas termiņu, kā arī atsakoties no objekta pirms noteiktā samaksas termiņa, nosolītājs zaudē iesniegto nodrošinājumu
  6. Izsoles dalībniekiem, kas nav nosolījuši Objektu un ir izpildījuši visas šo noteikumu prasības, 14 (četrpadsmit) dienu laikā pēc izsoles dienas tiek atmaksāts nodrošinājums.
  7. Ja nosolītājs noteiktajā laikā nav samaksājis nosolīto cenu, izsoles rīkotājs par to informē pircēju, kurš nosolījis nākamo augstāko cenu.
  8. Pircējam, kurš nosolījis nākamo augstāko cenu, ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu par paša nosolīto augstāko cenu.
  9. Persona, kura nosolījusi visaugstāko cenu, bet kurai konstatēts nodokļu parāds, zaudē iesniegto nodrošinājumu, un Objekts tiek piedāvāts pircējam, kurš nosolījis nākamo augstāko cenu.

1. Nenotikušas izsoles

Izsoles organizētājas pieņem lēmumu par izsoles atzīšanu par nenotikušu:

7.1. ja uz izsoli nav pieteicies neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens dalībnieks nav pārsolījis izsoles sākumcenu;

7.5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;

7.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu iesniegumā norādītajā termiņā;

7.7. ja izsolāmo mantu nopirkusi persona, kurai nav bijušas tiesības piedalīties izsolē.

1. Izsoles rezultātu apstrīdēšana.

Sūdzības par izsoles rīkotāja darbībām var iesniegt Dienvidkurzemes novada pašvaldībai 7 (septiņu) dienu laikā pēc izsoles dienas.

Komisijas priekšsēdētājs G.Brūders

**Ar noteikumiem iepazinās izsoles dalībnieki:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*

1*.pielikums*

pašvaldībai piederoša nekustamā īpašuma

“Ēdnīca Bārta”, Bārtas pagasts, Dienvidkurzemes novads,

izsoles noteikumiem

Dienvidkurzemes novada pašvaldībai

Lielajā ielā 76, Grobiņā, Dienvidkurzemes novadā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas vārds, uzvārds, personas kods

juridiskas personas nosaukums, reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas deklarētā dzīvesvieta

juridiskas personas juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pilnvarotas personas (pārstāvja) vārds, uzvārds, personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālruņa numurs

PIETEIKUMS

atsavināšanas izsolei

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka esmu iepazinies/-usies ar izsoles noteikumiem un piekrītu tā nosacījumiem, tie ir saprotami un iebildumu un pretenziju nav.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/pieteikumu sagatavošanas vieta un datums/\* /paraksts un tā atšifrējums/\*

*Šajā pieteikumā jānorāda visa nepieciešamā un pretendenta rīcībā esošā informācija atbilstoši izsoles noteikumu 4.punktam.*

Esmu informēts/a par  manu fizisko personas datu apstrādi, ko veic Dienvidkurzemes novada pašvaldība, ievērojot Vispārīgās datu aizsardzības regulas prasības un tam, ka dati tiks apstrādāti tādā apjomā, kādā tas nepieciešams iesniegumā pieprasītās informācijas izskatīšanai un atbildes sniegšanai. Apliecinu, ka sniedzu patiesu un faktiskajai situācijai atbilstošu informāciju. Savukārt, iesniedzot iesniegumu, kas saistīts ar trešo personu datiem, apliecinu, ka esmu tiesīgs lūgt šo trešo personu datu apstrādi.

\* Pašrocīgs datums un paraksts nav nepieciešams, ja dokuments parakstīts ar drošu elektronisko parakstu, kas satur laika zīmogu. Datu pārzinis ir Dienvidkurzemes novada  pašvaldība, reģistrācijas Nr.90000058625, adrese: Lielā iela 76, Grobiņa, Dienvidkurzemes novads, LV-3430, tālr.63490458, 29447641; e-pasta adrese: pasts@dkn.lv, kas veiks personas datu apstrādi ar nolūku izskatīt un atbildēt uz šo iesniegumu.

Papildus informāciju par minēto personas datu apstrādi var iegūt Dienvidkurzemes novada pašvaldības tīmekļa vietnē www.dkn.lv, sadaļā – Pašvaldība / Personas datu aizsardzība vai  iepazīstoties klātienē Dienvidkurzemes  novada pašvaldības klientu apkalpošanas centrā.